Met ouers wat lief is vir reis, is dit die eerste ding wat ek doen na skool. Ek plak klomp papiere aan een sy bymekaar en noem dit n boek. Die verdriedubbel in breedte, van sketse, verknipte fotos en al my ervaringe, en my drome vir my lewe, oor 9 maande se toer, werk en oorleef in Europa. Ek kom huistoe met gekoekte hare en n hart vol verwondering vir die oneindigheid van die wêreld.
Toe begin ek Beeldende Kunste studeer by Tukkies. In my kursus en in koshuis maak ek die beste maatjies van my lewe. En skielik vang ons graad en die lewe is veronderstel om te begin. Maar hoe moet dit nou eintlik begin? So begin ek toe 'n kralewinkel saam met my broer. Hy sit alles in, ek moet dit net bestuur en so my deel verdien. Dit hou my besig vir 7 jaar en leer my van besigheid hou en bou, en kraletjie werk.
…was n sweetvrye naam om te gebruik omdat dit reeds my epos adres was toe ek my eerste inskrywing na Kamers vol Geskenke toe gestuur in 2014. Dit is sulke platforms soos Kamers en Tierlantynkies wat jou eie kreatiewe besigheid 'n platform gee. Ek sou nie naastenby soveel kliente en selfvertroue bymekaar kon maak sonder hulle nie. Ek sou heelwarskynlik al opgegee het.
Dit is baie braaf om jou eie besigheid te begin, veral as dit afhang daarvan om die heeltyd met nuwe werke vorendag te kom. Wat het jou die besluit laat neem en hoe hou jy jouself positief in daai dae waar die inspirasie net nie wil kom nie?
Sit n stukkie fancy papier in die water soos Fabriano. Ook 'n lekker oomblik. Want op die katoen papier lyk alles ryker en dieper. En dan is daar 'n nuwe kunswerk!
So begin ek met strepies, en stoele en toe begin daar mannetjies aan die stoele hang wat opstyg in die lug. So arriveer die idee van karaktertjies in my kop, en die interaktiewe aspek wat hulle na die kunswerk toe bring, was vir my opwindend en lig.
‘n Vriend het my n storie vertel, of dit sy eie was of ‘n oorvertelde een weet ek nie; van n mammatjie of 'n sussetjie, kom ons sê 'n sussetjie, met die naam Mart. Mart het altyd vir haar boeties sulke heerlike kos gemaak. En haar geheime bestandeel was hoog in n blik gebêre. So is sy op n tyd nie daar nie, en die kindertjies wil vir hulself ook sulke lekker kos maak. Maar dit wil net nie reg kom nie, Een sê toe maar Mart haal altyd iets uit daai blik uit wat so hoog gebêre is.
Toe is dit nou n groot gedoente om die blik op die hoogste rak by te kom want al hierdie kindertjies is taamlik klein en die rak redelik hoog. Uiteindelik bygekom, voel hulle maar hierdie blik is feitlik leeg. En toe dit oopgemaak word is al wat binne lê, n papiertjie waarop daar geskrywe staan: “net n bietjie liefde”.
Ja my Ma. Al maak sy nie n beroep daarvan nie. Sy's incredible. En Jane Knight my kuns juffrou op hoërskool. Deur haar passie, het ek nog liewer vir kuns geraak, tot op die punt wat dit net van selfsprekend was dat ek 'n kunstenares is.